|  |  |
| --- | --- |
| **PITANJA** | **ODGOVORI** |
| 1. **U pozivu za dostavu prijedloga stoji da se troškovi prijevoza pomoćnika na posao i s posla planiraju u iznosu do 400,00 kuna mjesečno, a odnose se na mjesni i međumjesni javni prijevoz. Interesira nas da li je to neto iznos ili bruto s obzirom da će škole s pomoćnicima sklopiti ugovori o djelu, a ne ugovori o radu? Ako se radi o neto iznosu onda to više nije 400,00 kuna, već skoro 800,00 kuna kada se izračunaju sva pripadajuća porezna davanja i doprinosi. Ukoliko prilikom izrade proračuna projekta kao trošak prijevoza po pomoćniku računamo 800,00 kuna, hoće li isti biti odobren?** | Trošak prijevoza pomoćnika na posao i s posla limitiran je na 400,00 kn mjesečno i, ukoliko se pomoćnik učenika s teškoćama planira angažirati putem ugovora o djelu, radi se o dodatnoj stavci prihvatljivog troška uz trošak neposrednog rada pomoćnika u nastavi (Upute za prijavitelje točka 4.3.2.) |
| 1. **Ugovore s pomoćnicima u nastavi sklapa osnivač škola ili sama škola?** | Upute za prijavitelje ne određuju tko sklapa ugovore s pomoćnicima. |
| 1. **S obzirom da se ocjenjuje održivost projekta, možete li mi reći da li angažirani pomoćnici u nastavi, kroz predmetni projekt, moraju nastaviti raditi još npr.5 godina nakon završetka projekta kod istog poslodavca odnosno da li postoji određeni vremenski period ili je to isključivo vezano za projektne rezultate koje mi sami navedemo?** | Ne moraju.  Održivost projekta mora se jasno opisati u Prijavnom obrascu A na način da projektne aktivnosti opišete tako da je vidljivo koji će biti njihovi rezultati. Potom je potrebno povezati projektne rezultate s održivošću projekta tj. opisati na koji način će se koristiti rezultati projekta kako bi se osigurala održivost.  Također, pogledajte u ranije Odgovore na učestala pitanja od 20. lipnja 2014. godine (pitanje br. 37) |
| 1. **Jeste li uredili pitanje financiranja pomoćnika od strane škole (ugovor o djelu/ugovor o radu)?** | Pogledajte Pitanja i odgovore, dio 2. |
| 1. **Pitanje planiranja troškova prijevoza: Ako se radi o zaposleniku onda ima pravo na naknadu za prijevoz na posao i s posla (konto 3212), ako nije zaposlenik ne možemo planirati rashod na tom kontu.** | Ovisno o vrsti ugovora planirat će se vođenje troškova. Korisnik sredstava mora imati ili zaseban knjigovodstveni račun samo za projektna sredstava, ili jasno šifriran računovodstveni i knjigovodstveni sustav (koji omogućuje identifikaciju i praćenje projektnih izdataka korištenjem šifri). Podaci o bankovnom računu projekta navode se u Posebnim uvjetima ugovora. Sredstva osigurana Ugovorom između Korisnika i Posredničkog tijela razine 1 te Posredničkog tijela razine 2 uplaćuju se na bankovni račun korisnika, sukladno članku 10., tč.10.2. Posebnih uvjeta ugovora. |
| 1. **S obzirom da Zakon o zaštiti pučanstva od zaraznih bolesti navodi da se zdravstveni nadzor provodi nad osobama koje obavljaju, odnosno sudjeluju u obavljanju poslova u osnovnim i srednjim školama, da li to znači da prijavitelj treba snositi troškove zdravstvenog pregleda pomoćnika i higijenske knjižice, te troškove polaganja zaštite na radu i zaštite od požara, ili se očekuje da taj trošak snosi sam pomoćnik učenicima s teškoćama ? Da li su možda pomoćnici u sklopu ovog Poziva izuzeti od ovih obveza?** | Ukoliko pomoćnik stekne status zaposlenika, tada ima ista prava i obveze sukladno navedenim zakonskim propisima kao i drugi zaposlenici.  Sukladno poglavlju 4.3.2. Uputa za prijavitelje pod dijelom A Izravni troškovi, navedeno je da su troškovi plaća pomoćnika i **troškovi vezani uz njihov rad** sa svim pripadajućim porezima i davanjima prihvatljiv trošak, i to prema sljedećem izračunu: cijena sata rada pomoćnika u iznosu od 25 kuna po satu (neto) i sva pripadajuća porezna davanja i doprinosi (minimalni fond sati rada pomoćnika koji je prihvatljiv za sufinanciranje sredstvima projekta iznosi 20 sati tjedno) za neposredni rad s učenicima s teškoćama tijekom školske godine |
| 1. **Preko koga se vrši financiranje pomoćnika? Izravno preko prijavitelja ili posredno preko škola partnera u kojima pomoćnici rade?** | Prijavitelj i partneri Sporazumom o partnerstvu uređuju obveze i odgovornosti te financijske udjele vezane uz provedbu elemenata projekata s pripadajućim aktivnostima. |
| 1. **Tri osnovne škole nemaju potrebu za pomoćnicima. Uključili bi se u projekt kao partneri. S njima u projektu dobijemo na kvaliteti, a oni participiraju u projektu sudjelovanjem u projektnim aktivnostima evaluacije, informiranjem javnosti i vidljivošću. Dakle, Osnovne škole bez obzira što nemaju potrebe za pomoćnikom, mogu li biti partneri na projektu?** | U Uputama za prijavitelje (poglavlje 4.1 Kriteriji prihvatljivosti prijavitelja i partnera) je jasno navedeno tko je prihvatljivi prijavitelj, a tko su prihvatljivi partneri. Odnos i ulogu između prijavitelja i partnera određuju prijavitelj i partner te iste reguliraju Sporazumom o partnerstvu. .Pri osmišljavanju projekta važno je voditi računa o općem cilju poziva i ciljnim skupinama te da projekt mora doprinositi unaprijed definiranim pokazateljima Operativnog programa.  Prijavitelj u prijavi navodi potrebe za pomoćnicima temeljem podataka svih ustanova kojima je osnivač. Projektni prijedlozi će biti ocjenjivani u skladu s metodologijom i kriterijima odabira navedenim u dijelu 6.3 Odabir projekta u kojima je naveden i kriterij ***2.3 Opravdanost odabranog/ih partnera, a koji je također nužno bodovno vrednovati/zadovoljiti***. Elementi aktivnosti u projektu raspoređuju se između prijavitelja i partnera temeljem Sporazuma o partnerstvu, kao i financijska sredstva. |
| 1. **Iz kojih će se sredstava podmiriti trošak pomoćnika u nastavi (zaposlenih na ugovor o radu) koji može nastati zbog bolovanja (zamjena), korištenja godišnjih odmora te ostalih pripadajućih prava iz Zakona o radu?** | Sukladno navedenom u Uputama za prijavitelje poglavlje 4. 3. u dijelu 4.3.2 u izravne prihvatljive troškove ubrajaju se troškovi koji su neposredno povezani s provedbom projekta i to:  ***1) Troškovi rada osoba angažiranih na provedbi aktivnosti projekta***  2) troškovi vanjskih usluga,  3) troškovi vidljivosti i informiranja javnosti o provedbi projekt  U troškove rada osoba angažiranih na provedbi aktivnosti projekta su između ostalih:  ***a) Troškovi plaća pomoćnika i troškovi vezani uz njihov rad sa svim pripadajućim porezima i davanjima prema sljedećem izračunu: cijena sata rada pomoćnika po satu (neto) i sva pripadajuća porezna davanja i doprinosi (minimalni fond sati rada pomoćnika koji je prihvatljiv za sufinanciranje sredstvima projekta iznosi 20 sati tjedno) za neposredni rad s učenicima s teškoćama tijekom školske godine.*** |
| 1. **Mogu li pomoćnici odrađivati svoj rad u školama koje nisu partneri u projektu?** | Iz Uputa za prijavitelje je vidljivo prema popisu prihvatljivih aktivnosti da se pomoćnici selektiraju, educiraju i angažiraju za rad u školama. Budući da prijavitelj može djelovati samostalno ili u partnerstvu, moguće je da izvrši prihvatljive aktivnosti bez partnera, a da bi škole ipak dobile pomoćnike u nastavi. |
| 1. **U uputama za prijavitelje  - točka 6.4. provjera prihvatljivosti piše da je potrebno priložiti dodatnu dokumentaciju za točku 5. Izvod iz sudskog registra koji ne smije biti stariji od 3 mjeseca......**   **Nije sasvim jasno na koji se to dokument odnosi i tko ga sve prilaže (izvadak je već tražen pod točkom 1 za prijavitelje i sve partnere)** | Da bi se utvrdila prihvatljivost prijavitelja i partnera iz točke 4.1 **prijavitelj i partner(i) trebaju priložiti dodatnu dokumentaciju:**  ***Za točku 1.-2.. Statut ili drugi važeći akt o osnivanju i Izvadak iz sudskog registra,***  Za točku 3. Potvrda Porezne uprave o stanju duga koja ne smije biti starija od 30 dana računajući od datuma slanja prijave;  ***Za točku -5. Izvod iz sudskog registra*** koji ne smije biti stariji od tri mjeseca računajući od datuma krajnjeg roka za dostavu projektnih prijedloga ili izjavu pod prisegom ili odgovarajuću izjavu osobe koja je po zakonu ovlaštena za zastupanje ispred nadležne sudske ili upravne vlasti (vidi čl. 68. st. 3 Zakon o javnoj nabavi (NN 90/11, 83/13, 114/13);.  Za točke 4. I 6. Izjavu prijavitelja/partnera o ispunjavanju i prihvaćanju uvjeta natječaja (Obrazac 2.)  Zaključno; budući da za točku 1. i 2. treba izvadak iz sudskog registra, a jedan od mogućih dokaza za točku 5 (nije u stečaju, likvidaciji, ….) je također izvadak iz sudskog registra, jedan izvadak pokriva, u ovom slučaju, tri točke. |
| 1. **Može li osnivač škola – korisnik sredstava  (JLRS) uzeti za partnera spomenute udruge i preko njih financirati troškove pomoćnika u nastavi. Dakle, udruge bi izvršile selekciju , odabrale pomoćnike u nastavi za konkretne učenike s teškoćama koji pohađaju školu i dogovorno sa školama, osigurale učenicima pomoć u nastavi. Time bi se sa izabranim pomoćnicima mogao zaključiti ugovor o radu na određeno vrijeme, a što je za škole problem ( suglasnost Ministarstva ).** | Sukladno Uputama za prijavitelje, u popisu prihvatljivih partnera su i organizacije civilnog društva/ udruge. Što se tiče suglasnosti MZOS-a vezano za ugovor o radu na određeno vrijeme, Odluka o financiranju koju potpisuje ministar znanosti, obrazovanja i sporta smatrat će se istovjetnom Suglasnosti koju Ministarstvo inače daje sukladno članku 99. Zakona o odgoju i obrazovanju u osnovnoj i srednjoj školi. |
| 1. **Vezano za kategoriju izravan /neizravan trošak molimo pojašnjenje:**   **Naime, iskustvo govori da je važno imati stručnu osobu koja će pomoćnicima biti na raspolaganju svojim savjetima i vođenjem kroz svakodnevne situacije u radu s djecom s teškoćama. Obzirom da je to direktno vezano za provedbu projektnih aktivnosti i optimalan rad pomoćnika, planiramo je staviti kao izravni trošak  /10 mjeseci. (to nije upravljanje projektom)**  **Je li takav pristup opravdan i prihvatljiv?** | U Uputama za prijavitelje stručni nadzor nad radom pomoćnika u nastavi koji opisujete pitanjem nije predviđen kao projektna prihvatljiva aktivnost projekta (pododjeljak 4.2.3.) te sukladno tome nije prihvatljiv trošak. |
| 1. **S obzirom na zadnje odgovore vezano za Natječaj po kojem će pomoćnici sklapati ugovore o radu uz cijenu sata 25 kuna neto, molimo Vas dodatno pojašnjenje imaju li oni pravo na regres, dodatak na staž, božićnice, dar za dijete i slična prava koja imaju drugi djelatnici škola ali sukladno postojećim kolektivnim ugovorima** | Ovisno o vrsti ugovora kojim se regulira njihov rad tijekom provedbe projekta (ugovor o djelu ili ugovor o radu na određeno vrijeme) te sukladno Uputama za prijavitelje u poglavlju 4.3.2. Pregled osnovnih vrsta troškova koji su prihvatljivi u okviru poziva na dostavu  projektnih prijedloga gdje se navodi sljedeće:  a) Troškovi plaća pomoćnika i troškovi vezani uz njihov rad sa svim pripadajućim porezima i  davanjima prema sljedećem izračunu: cijena sata rada pomoćnika u iznosu od 25 kuna po 20 satu (neto) i sva pripadajuća porezna davanja i doprinosi (minimalni fond sati rada pomoćnika koji je prihvatljiv za sufinanciranje sredstvima projekta iznosi 20 sati tjedno) za neposredni rad s učenicima s teškoćama tijekom školske godine; |
| 1. **U Uputama piše da je Prijavu potrebno dostaviti u zatvorenim omotnicama, s obzirom da će Grad Zagreb zbog određenih okolnosti imati materijal koji zahtjeva kutiju, je li uputno materijal dostaviti u više zatvorenih omotnica ili u jednoj kutiji?** | Poželjno je svu dokumentaciju dostaviti zajedno, znači, ukoliko nije dovoljna omotnica može poslužiti i kutija. |
| 1. **Interesira nas da li Cluster koji je registriran kao neprofitna udruga, ali je razvojna organizacija i ima sve funkcije razvojne agencije s naglaskom za područje ljudskih potencijala i socijalnog poduzetništva može biti prihvatljiv partner na natječaj za pomoćnike u nastavi** | Odgovor se nalazi u drugoj skupini pitanja i odgovora od 20. lipnja 2014. |
| 1. **Može li se u okviru projekta tražiti pomoćnik za učenika koji ima individualizirani program i dijagnozu ADHD?** | Na stranici 8. Uputa za prijavitelje u dijelu Ciljne skupine, navode se teškoće koje učenike sprečavaju u funkcioniranju bez pomoći pomoćnika.  Također, u dijelu 6.4. Provjera prihvatljivosti, Uputa za prijavitelje navedena je dodatna dokumentacija potrebna za utvrđivanje kriterija prihvatljivosti definiranima u Pozivu na dostavu projektnih prijedloga. |
| 1. **U objavljenim Odgovorima na učestala pitanja broj 2. citirajući Zakon o radu otvarate mogućnost zapošljavanja osobnih pomoćnika po Ugovoru o radu (na određeno, za vrijeme trajanja projekta). Budući zapošljavanje u školama ima svoju zasebnu proceduru koju određuje Zakon o odgoju i obrazovanju u osnovnim i srednjim školama, pitanja su sljedeća:**  * **Može li ravnatelj u ovom slučaju zaposliti osobu na 60 dana bez raspisivanja natječaja?** * **Treba li osobni pomoćnik proći proceduru Školskog odbora?** * **Treba li se za angažman osobnog pomoćnika zatražiti suglasnost nadležnog ministarstva?** | Pri angažiranju pomoćnika treba voditi računa o kriterijima zadanim u UzP i dodatnim danim uputama (Pitanja i odgovori). Pritom treba imati na umu da odabrani Model angažiranja pomoćnika učenicima s teškoćama osigurava kontinuiranu i kvalitetnu potporu tijekom cijelog trajanja projekta.  Nakon potpisanih ugovora PT2 će u komunikaciji s prijaviteljima tijekom provedbe rješavati specifična pitanja na razini pojedinih projektnih prijedloga.  Što se tiče suglasnosti MZOS-a vezano za ugovor o radu na određeno vrijeme, Odluka o financiranju koju potpisuje ministar znanosti, obrazovanja i sporta smatrat će se istovjetnom Suglasnosti koju Ministarstvo inače daje sukladno članku 99. Zakona o odgoju i obrazovanju u osnovnoj i srednjoj školi. |
| 1. **Vezano za Natječaj za dodjelu bespovratnih sredstava** **POZIV BROJ HR 2.2.04 "Osiguravanje pomoćnika učenicima s teškoćama u osnovnoškolskim i srednjoškolskim odgojno-obrazovanim ustanovama" molimo Vas dodatna pojašnjenja:**      * **s obzirom na izmjenu Poziva i mogućnost početka projekta od 8.7.2014. postoji li mogućnost da se i rok za organiziranje edukacije promijeni na prva 3 mjeseca projekta. Naime, Grad Zagreb je planirao sa selekcijom nezaposlenih osoba koje bi bile pomoćnici u suradnji s HZZ-om  krenuti već 10. srpnja 2014. kako bi bio u mogućnosti organizirati prema potrebi i drugi natječaj u kolovozu ukoliko se ne javi dovoljan broj pomoćnika. Naime, škole se često susreću s teškoćom nalaženja osoba, a Grad Zagreb kao tijelo jedinice lokalne samouprave dužno je organizirati natječaj te omogućiti rok za žalbe nakon natječaja. Istodobno od HZZ-a saznajemo da je tijekom kolovoza jako malo nezaposlenih osoba u Zagrebu koje bi se javile na natječaj te je to isto razlog zašto bi krenuli 10. srpnja. Međutim edukaciju pomoćnika bi organizirali od početka školske godine odnosno od 8./15.rujna 2014. kada bi imali sve osobe koje bi bili pomoćnici, a edukacija bi trajala 3 tjedna zbog praktičnog dijela edukacije u posebnim ustanovama. Samim time nismo u mogućnosti organizirati edukaciju u prva dva mjeseca projekta te molimo da razmotrite mogućnost da se aktivnost edukacije omogući u prva tri mjeseca projekta ili prva dva mjeseca rada pomoćnika** | Izmjena Poziva na dostavu projektnih prijedloga Osiguravanje pomoćnika učenicima s teškoćama u osnovnoškolskim i srednjoškolskim odgojno-obrazovnim ustanovama, HR.2.2.04, br.1 objavljena 9. lipnja 2014. godine glasi:  **4.2.2. Trajanje**  Planirano trajanje projekata je 12 mjeseci. Početak provedbe započinje danom početka  projektnih aktivnosti povezanih s provedbom elemenata projekta, a nakon završetka roka za  podnošenje projektnih prijedloga (od 8.srpnja 2014. godine).  Plan provedbe elemenata aktivnosti te obrazloženja njihova tijeka opisat ćete u prijavnim obrascima A i B u za to predviđenim cjelinama.  Također, Uputama za prijavitelje (4.2.3. Prihvatljive aktivnosti, str. 17) određen je rok za osposobljavanje osoba za obavljanje poslova pomoćnika učenicima s teškoćama:   * program uvođenja u rad pomoćnika sa svrhom osposobljavanja osoba koje su prošle selekciju za poslove pomoćnika učenicima s teškoćama treba biti realiziran ***kroz 20 sati tijekom prva dva mjeseca provedbe projekta*** |
| 1. **izjava vezano za točku 5. -  izjavu pod prisegom ili odgovarajuću izjavu osobe koja je po zakonu ovlaštena za zastupanje ispred nadležne sudske ili upravne vlasti (vidi čl. 68. st. 3 Zakon o javnoj nabavi (NN 90/11, 83/13, 114/13,13/14) s obzirom da Zakon o javnoj nabavi (NN 90/11, 83/13, 114/13,13/14) u svom članku 68. govori isključivo o gospodarskim subjektima, a prema istom Zakonu Gospodarski subjekt je fizička ili pravna osoba ili zajednica tih osoba koji na tržištu nudi izvođenje radova i/ili posla, isporuku robe ili pružanje usluga. Navodimo i to da je prema Zakonu o Gradu Zagrebu, Grad Zagreb jedinica lokalne samouprave koja ujedno ima položaj jedinice područne (regionalne) samouprave, odnosno Grad Zagreb ima položaj županije. Prema tome, Grad Zagreb nije gospodarski subjekt koji se upisuje u sudski registar, već je njegov položaj određen Zakonom o lokalnoj i područnoj (regionalnoj) samoupravi i Zakonom o Gradu Zagrebu pa se shodno tome ne može izdati ni izvadak iz sudskog registra već samo izjava. Ujedno Grad Zagreb prema zakonskim propisima ne može biti u stečaju stoga postavljamo upit može li izjava biti sljedećeg sadržaja odnosno je li prihvatljiva izjava:**   **''ovim dokumentom se izjavljuje da su zadovoljeni sljedeći uvjeti prihvatljivosti prijavitelja iz natječaja: da prijavitelj nije u stečajnom postupku, postupku predstečajne nagodbe, postupku prisilne naplate ili u postupku likvidacije." Mora li izjava biti ovjerena kod javnog bilježnika ili je dovoljno da Gradonačelnik Grada Zagreba potpiše izjavu takvog teksta?** | Upute za prijavitelje na str 29. navode sljedeće:  - Izvadak iz sudskog registra nisu dužni dostaviti prijavitelji koji se odnose na osnivače registrirane kao jedinice lokalne samouprave i područne (regionalne) samouprave.  Što se Izjave pod prisegom tiče, molimo pogledati Odgovore na učestala pitanja od 28. svibnja 2014. godine (str. 18). |
| 1. **Priznaju li se kao prihvatljiva dokumentacija Izvadci iz sudskog registra printani s web stranica Sudskog registra ili moraju biti ovjereni i zatraženi od Sudskog registra?** | Izvadci iz Sudskog registra mogu biti printani s mrežnih stranica. |
| 1. **Vezano za točku 5. za ustanove**   **Na stranici 30. Uputa za prijavitelje za dokazivanje točke 5. Uvjeti prihvatljivosti prijavitelja (stranica 15. istih Uputa) traži se: „Izvod iz sudskog registra koji ne smije biti stariji od tri mjeseca računajući od datuma krajnjeg roka za dostavu projektnih prijedloga ili izjavu pod prisegom ili odgovarajuću izjavu osobe koja je po zakonu ovlaštena za zastupanje ispred nadležne sudske ili upravne vlasti (vidi čl. 68. st. 3 Zakon o javnoj nabavi (NN 90/11, 83/13, 114/13,13/14)“.**  **Od škola koji će nam biti partneri zaprimili smo Izvatke iz sudskog registra na kojima ne piše ništa o stečajnom/predstečajnom postupku, odnosno prisilnoj naplati i postupku likvidacije, ali je objašnjeno da kada je ustanova u stečaju to je napisano na izvatku. Međutim, škole su na zahtjev od Trgovačkog suda dobile dodatnu potvrdu ali samo da nisu u stečaju niti postupku likvidacije, a postupak prisilne naplate i predstečajnog postupka nije u nadležnosti Trgovačkog suda već Fine te Vas molimo uputu kako pribaviti navedenu dokumentaciju, a sukladno Uputama za prijavitelje.** | U Uputama za prijavitelje (str. 30. točka 5.) ponuđeni su oblici dokazivanja koje možete iskoristiti bez dodatnih proširivanja izvora dokaza (sudski registar je samo jedna varijanta dokaza). |
| 1. **Je li obavezno priložiti mišljenje povjerenstva o utvrđivanju psihofizičkog stanja djeteta ili nalaz i mišljenje prvostupanjskog tijela vještačenja, tj. dokumentaciju koja je prethodila donošenju rješenja - ukoliko na rješenju o primjerenom programu školovanja za svakog učenika s teškoćama nije navedena točka/e orijentacijske liste vrste i stupnjeva teškoća u razvoju iz koje se može iščitati o kojoj se vrsti teškoće/a kod pojedinog učenika radi? Ti učenici su već u sustavu kao učenici s teškoćama i imaju izdano Rješenje koje se nije moglo izdati bez mišljenja Povjerenstva** | Kako je navedeno u Uputama za prijavitelje, u slučaju kad se u obrazloženju ne navodi/e točka/e orijentacijske liste vrste i stupnjeva teškoća u razvoju potrebno je dostaviti ili mišljenje povjerenstva o utvrđivanju psihofizičkog stanja djeteta ili nalaz i mišljenje prvostupanjskog tijela vještačenja tj. dokumentaciju koja je prethodila donošenju rješenja |
| 1. **U uputama za prijavitelje Poziva na dostavu projektnih prijedloga „Osiguravanje pomoćnika učenicima s teškoćama u osnovnoškolskim i srednjoškolskim odgojno-obrazovnim ustanovama“, strana 7 navedeno je "Pomoćnici nisu zamjena za druge oblike pomoći: rehabilitacijske postupke, dopunsku nastavu i slično."  Moje pitanje je: da li se drugim oblikom pomoći navedenim kao dopunska nastava smatra i ona dopunska nastava koja se redovito izvodi unutar redovne satnice u osnovnoj školi?** | Sukladno Uputama za prijavitelje (str.7):  Pomoćnici nisu zamjena za druge oblike pomoći: rehabilitacijske postupke, ***dopunsku nastavu*** i slično |
| 1. **Moraju li se dokumenti koji su navedeni u točki 6.4. Provjera prihvatljivosti Uputa za prijavitelje:**  * **Točka 1.-2. Statut ili drugi važeći akt o osnivanju i Izvadak iz sudskog registra** * **Točka 3. Potvrda Porezne uprave o stanju duga koja ne smije biti starija od 30 dana računajući od datuma slanja prijave** * **točka5.Izvod iz sudskog registra koji ne smije biti stariji od tri mjeseca računajući od datuma krajnjeg roka za dostavu projektnih prijedloga ili izjavu pod prisegom ili odgovarajuću izjavu osobe koja je po zakonu ovlaštena za zastupanje ispred nadležne sudske ili upravne vlasti (vidi čl. 68. st. 3 Zakon o javnoj nabavi (NN 90/11, 83/13, 114/13)** * **točke 4. I 6. Izjavu prijavitelja/partnera o ispunjavanju i prihvaćanju uvjeta natječaja (Obrazac 2.),**   **dostaviti odmah kod prijave projekta (7. srpnja) ili se dostavljaju naknadno u procesu selekcije, kod provjere prihvatljivosti?** | Sva navedena dokumentacija pod točkom 6.4. dostavlja se uz projektni prijedlog. |
| 1. **Mora li Projekt imati kompletnu strukturu troškova, može li se što izostaviti ?** | Razrada troškova se prikazuje prema elementima (skupinama aktivnosti) kako se traži u Prijavnom obrascu A, a sukladno Uputama za popunjavanje Prijavnog obrasca A. |
| 1. **Što je sa minimalnim fondom sati - 20 tjedno u slučaju da se ne ispuni zbog objektivnih razloga - bolest učenika ili pomoćnika ? Naša iskustva pokazuju da je prosjek odrađenih sati pomoćnika oko 84 u najdužim mjesecima, ali ima situacija kada je odrađeno i 60 sati.** | Posredničko tijelo razine 2 rješavat će u komunikaciji s prijaviteljima tijekom provedbe specifična pitanja na razini pojedinih projektnih prijedloga. |
| 1. **Koliki obim troškova informiranja i vidljivosti minimalno predvidjeti, a da bi se zadovoljili zahtjevi iz uputa za korisnike?** | Upute za prijavitelje u dijelu *4.3.2. Pregled osnovnih vrsta troškova koji su prihvatljivi u okviru poziva na dostavu projektnih prijedloga* točka 3. navode popis aktivnosti vezanih uz informiranje i vidljivost, a temeljem kojih izrađujete financijski plan troškova. UzP ne određuju postotak aktivnosti/sredstava koji moraju biti utrošeni na aktivnosti vezane uz informiranje i vidljivost. |
| 1. **Pored neprihvatljivih troškova koji su jasni, *što znači „ … nije dozvoljeno podugovaranje (nabava dobara, usluga, radova) samih prijavitelja i partnera ?***   **Konkretno, može li u stavci „izravnih troškova“ prijavitelj angažirati za provedbu osposobljavanja pomoćnika neku ustanovu kao vanjskog suradnika ili to mora biti isključivo partner, jednako kao i za stavku „neizravnih troškova“ prijavitelj ili partner angažirati i vanjske suradnike ( npr. po ugovoru o djelu ), a za obavljanje administrativnih poslova (troškova) koji se odnose na projekt odnosno vođenje projekta, ili ta osoba mora biti zaposlenik prijavitelja (partnera) ?** | Upute za prijavitelje definiraju prihvatljivost troškova a načine sklapanja ugovora uređuje prijavitelj u suglasnosti sa partnerom/ima. |
| 1. **Koji su indikatori za praćenje uspješnosti provedbe projekta, kako utvrditi polazne i**   **ciljane veličine. Navedeni na str. 10 Uputa**  **su nerazumljivi.** | Polazne ciljane veličine u vašem projektu su nulte vrijednosti, a ciljane iznose onoliko koliko vi svojim projektnim prijedlogom sa svim elementima te aktivnostima i financijskim sredstvima planirate dostići. |
| 1. **Mora li se (uz obostranu suglasnost potpisnika Ugovora) zaključiti Dodatak Ugovora u slučaju preraspodjele elemenata Projekta veće od 20% ili neostvarenih ciljanih indikatora preko 15% vrijednosti? Točka 9.3. ad c) i d) Općih uvjeta.** | PT2 će sve izmjene tijekom provedbe dogovoriti na razini pojedinog projekta a u skladu s Općim uvjetima ugovora. |
| 1. **Što ako neki partneri u tijeku projekta otkažu, a ne mogu se naći novi ?** | Odgovor na pitanje potražite u Odgovorima na učestala pitanja br. 1 od 28. svibnja 2014. godine. |
| 1. **Je li točno da korisnik mora najveći dio troškova projekta plaćati unaprijed**   **dakle iz svojih sredstava, pa ih tek onda refundirati?** | Prema procedurama postavljenim Zajedničkim nacionalnim pravilima, nakon isplate pred-financiranja od 30% Korisniku mogu se koristiti dvije metode plaćanja: „metoda nadoknade” i „metoda plaćanja”. Metoda nadoknade se koristi nakon plaćenih nastalih troškova, o kojima se šalje zahtjev za isplatu uz izvješće i dokaze o troškovima dok metoda se plaćanja koristi na način da se podnese zahtjev za plaćanjem prihvatljivih troškova uz priložene zaprimljene račune koje korisnik mora platiti. Načini plaćanja utvrđuju se Ugovorom o dodjeli bespovratnih sredstava. |